CELEX: 62016TN0705
Language: sk
Date: 2016-10-03 00:00:00
Title: Vec T-705/16 P: Odvolanie podané 3. októbra 2016: WQ (*) proti rozsudku Súdu pre verejnú službu z 21. júla 2016 vo veci F-1/16, WQ (*)/Parlament

5.12.2016   
               
               
                  SK
               
               
                  Úradný vestník Európskej únie
               
               
                  C 454/29
               
            
         Odvolanie podané 3. októbra 2016:  WQ (*1) proti rozsudku Súdu pre verejnú službu z 21. júla 2016 vo veci F-1/16,  WQ (*1)/Parlament
         (Vec T-705/16 P)
         (2016/C 454/51)
         Jazyk konania: francúzština
         
            Účastníci konania
         
         
            Odvolateľ: WQ (*1) (v zastúpení: S. Orlandi a T. Martin, advokáti)
         
            Ďalší účastník konania: Európsky parlament
         
            Návrhy
         
         Odvolateľ navrhuje, aby Všeobecný súd:
         
                     —
                  
                  
                     zrušil rozsudok Súdu pre verejnú službu vo veci F-1/16,  WQ (*1)/Parlament,
                  
               
                     —
                  
                  
                     zrušil rozhodnutie menovacieho orgánu z 27. marca 2015 nezahrnúť meno odvolateľa do zoznamu úradníkov vybraných na účasť na programe školení v rámci certifikačného postupu v roku 2014,
                  
               
                     —
                  
                  
                     zaviazal Parlament na náhradu trov oboch stupňov konania.
                  
               
            Odvolacie dôvody a hlavné tvrdenia
         
         Na podporu svojho odvolania odvolateľ uvádza tri odvolacie dôvody.
         
                     1.
                  
                  
                     Prvý odvolací dôvod je založený na nesprávnom právnom posúdení, ktorého sa dopustil Súd pre verejnú službu (SPVS) pri preskúmaní žalobného dôvodu uvádzaného navrhovateľom v konaní na prvom stupni, ktorý bol založený na všeobecnej zásade rovnosti zaobchádzania, posúdením, že navrhovateľ sa nachádzal vo skutkovo inej situácii ako uchádzač s diplomom na rovnakej úrovni, ktorý navštevoval kurz najmenej jeden rok.
                  
               
                     2.
                  
                  
                     Druhý odvolací dôvod je založený na nesprávnom právnom posúdení, ktoré vyplýva zo skutočnosti, že SPVS rozhodol, že napadnuté rozhodnutie, t. j. rozhodnutie o nezahrnutí mena odvolateľa do zoznamu úradníkov vybraných na účasť na programe školení v rámci certifikačného postupu v roku 2014, neporušuje článok 165 Zmluvy o fungovaní Európskej únie a rozdelenie právomocí medzi Úniu a členské štáty v oblasti vzdelávania.
                  
               
                     3.
                  
                  
                     Tretí odvolací dôvod je založený na nesprávnom právnom posúdení, ktorého sa dopustil SPVS tým, že zamietol námietku nezákonnosti vznesenú navrhovateľom na prvom stupni, s odôvodnením, že kritérium navštevovania kurzu v dĺžke najmenej jeden rok je odôvodnené a primerané vzhľadom na povahu certifikačného postupu. V tejto súvislosti sa odvolateľ domnieva, že SPVS tiež skreslil jeho tvrdenia, keď rozhodol, že navrhovateľ nenapadol skutočnosť, že zohľadnenie sporného dokladu o vzdelaní by viedlo k dvojitému zhodnoteniu jeho profesionálnej praxe získanej v inštitúciách.
                  
               
            (*1)  Údaje odstránené v rámci zaistenia ochrany jednotlivcov v spojitosti so spracovaním osobných dát.